Baldones pagasts

Baldones pagasts ir viena no Ķekavas novada administratīvajām teritorijām. No visām pusēm iekļauj Baldones pilsētu, robežojas ar sava novada Ķekavas un Daugmales pagastiem, Bauskas novada Iecavas un Vecumnieku pagastiem, Olaines novada Olaines pagastu un Ogres novada Tomes pagastu.

 Daba 
 Reljefa formas 
Atomkalns, Caunu pilskalns, Doļkalns, Ezera kalni, Ģediņkalns, Jēzīškalns, Kazu kalni, Lafontēna kalns, Lāčkalns, Morisonkalns, Raudzenes kalns, Riekstukalns, Rubeņkalns, Vanagkalns, Vilšķērstu kalni, Zelta kalni.

 Hidrogrāfija 
 Ūdensteces  
Bēčupīte, Bērzene, Dobupīte, Kausupīte, Ķekava, Ķežupīte, Meitupe, Mellais strauts, Melnais strauts, Melnais strauts, Milupīte, Misa, Sūnupe, Upmalnieku grāvis, Vilpīte, Zites strauts.

 Ūdenstilpes 
Cāļu ezers, Dūņu ezers, Kausezers, Liliju ezers, Pakuļezers, Zāļezers.

 Purvi 
Ceplīšu purvs, Dūņpurs, Ebes purs, Elles pods, Kraukļu purvs, Sausais tīrelis, Siena tīrelis, Stuberleja.

 Vēsture 
Mūsdienu Baldones pagasta teritorijā vēsturiski atradās Ibenetes muiža (Gut Gubenshof).

Tagadējais Baldones pagasts veidojies no četriem apkārtnes muižu pagastiem. Pagasti ar vēlētām pagastu valdēm un vēlētiem pagastu vecākajiem izveidojās 1866. gadā. 

 Baldones kroņa pagasts. Izveidojies Baldones muižas teritorijā, pagasta valde atradās "Brumeļos" dienvidos no tagadējām Vārpām. Baldones muižu izrentēja Korfu dzimta, tai piederēja trīs pusmuižas (Ibenetes, Lapteines un Šarlotes), zemes platība 520 ha. 
 Mercendorfas dzimtas pagasts. Izveidojies Mercendorfas muižas teritorijā, pagasta valde atradās Baldonē, tagadējā Rīgas ielā 99. Muiža bija Līvenu dzimtas dzimtmuiža no 1789. gada. Zemes platība ir ap 480 ha.
 Mācītāja dzimtas pagasts. Izveidots Mācītājmuižas teritorijā.
 Mežkunga kroņa pagasts. Izveidots valsts Mežkunga muižas teritorijā, tā platība bija 310 ha.


Pēc 1920. gada agrārās reformas toreizējo Baldones un Mercendorfas pagastu teritorijā esošās muižas tika sadalītas jaunsaimniecībās Latviešu konversācijas vārdnīcas I. sējuma 1593 sleja. Rīga, 1927.-1928. gads:Baldones muiža - 35 saimniecībās (461 ha), tās centrs piešķirts Baldones lauksaimniecības biedrībai, Baldones mācītājmuiža - 29 saimniecībās (252 ha), Baldones mežkunga muiža - 10 saimniecībās (162 ha), Mencendarbes muiža - 17 saimniecībās (330 ha).

1924. gadā Baldones un Mercendorfas pagastus apvienoja.Valdības Vēstnesis  1924. gada 14. maijs
1924. gada jūnijā Baldones pagastu kopā ar Līves-Brambergas un Tomes pagasts pagastiem no Bauskas apriņķa pievienoja Rīgas apriņķim.

Pagasta valde atradās Baldonē, Rīgas ielā 67, pirmais pagasta vecākais (līdz 1940. gadam) bija Jānis Priede. Pagasta māja atradās Rīgas ielā 67 (tagad pilsētas komunālās saimniecības ofiss). Pagasta platība 1935. gadā bija 304 km², pagastā bija 2113 iedzīvotāji, no tiem Baldonē - 307.

1945. gadā pagastā izveidoja Baldones un Mīlupes ciema padomes, bet pagastu 1949. gadā likvidēja. 1950. gadā Baldonei piešķīra strādnieku ciemata (no 1961. gada pilsētciemata) statusu. 1954. gadā Baldones ciemam pievienoja Mīlupes ciemu, 1963. gadā - Ķekavas ciema kolhozu "Mežvidi" un "Sarkanais daugavietis" teritorijas, 1977. gadā - daļu Baldones pilsētciemata teritorijas. 1990. gadā ciemu reorganizēja par pagastu, bet 1991. gadā to likvidēja, pievienojot Baldones pilsētai kā tās lauku teritoriju. 2008. gadā Baldones pilsēta ar lauku teritoriju tika reorganizēta par Baldones novadu. 2010. gada 28. janvārī Baldones lauku teritorija pārdēvēta par Baldones pagastu.“Grozījumi Administratīvo teritoriju un apdzīvoto vietu likumā”

 Pieminekļi 
 Caunu pilskalns
 Ķipāļu viduslaiku kapsēta
 Mercendarbes muižas durvju komplekts
 Priednieku viduslaiku kapsēta
 Urlu senkapi (Zaimju kapi)
 Ziedoņu viduslaiku kapsēta (Kapeņu kalniņš, Mēra kapi)

 Iedzīvotāji 
 Iedzīvotāju skaita izmaiņas 
Esošajās robežās ar Baldones pilsētu, pēc CSP un OSP datiem.OSP

 Apdzīvotās vietas 
Lielākās apdzīvotās vietas pagastā ir bijušie muižu centri Vārpas, Mencendarbe un Pulkarne ar nedaudz vairāk kā simts iedzīvotājiem. 
 Nosaukums Apdzīvotās vietastips Iedzīvotājuskaits Gads Kažoki vasarnīcu ciems 8 2013 Mercendarbe vidējciems 132 2005 Misa vasarnīcu ciems 24 2013 Pulkarne skrajciems 65 2005 Riekstukalns mazciems 29 2005 Rozītes vasarnīcu ciems 0  Sarma vasarnīcu ciems 22 2013 Skurbenieši skrajciems 18 2005 Spaļenieki skrajciems 15 2005 Stūri skrajciems 23 2005 Sūnupes mazciems 40 2018 Vārpas vidējciems 169 2018

 Saimniecība 
 Transports 

 Izglītība un kultūra 

 Atsauces 

Kategorija:Bauskas apriņķis
Kategorija:Vidzeme
Kategorija:Zemgale
Kategorija:Ķekavas novada pagasti

Kategorija:Latvijas pilsētu lauku teritorijas
Kategorija:Latvijas pilsētciematu lauku teritorijas